As jy soos ek is, dan wil jy die flapteks / agterblad van elke boek lees voordat jy besluit op 'n boek. Ek vertrou baie op my sintuie wanneer dit kom by die uitsoek van 'n nuwe boek. So, ek gaan jou DAG maak: ek plaas vir jou 'n pragtige voorblad, saam met die agterbladteks wat daarby pas.
Onthou: die Desembervakansie lê voor. Moenie uitmis op hierdie wonderlike titels nie!
Louis is glad nie Nina se soort man nie en sy is buitendien nie die trousoort nie. Hy ook nie, met al die meisies om hom. Nou wat soek hy so pal in haar gedagtes?
Melissa se romantiese verbintenis met die grootbaas se seun skep vir haar groot probleme toe 'n man met veel minder aansien en 'n sexy lyf haar lewe inloop. Haar hart en haar werk is op die spel.
Trish is op Mauritius vir 'n kongres. Die lang donker kongresleier laat haar egter soos 'n onverantwoordelike skooldogter voel. Terselfdertyd is hulle so sterk tot mekaar aangetrokke dat Trish nie weet hoe sy dit het nie.
Amerie moet kophou want hierdie man wie se kinders sy tuis onderrig, is 'n wewenaar en 'n aantreklike een daarby. Boonop verkies sy ma om die teuels stewig in haar hande te hou.
Posted in: Uncategorized | Tagged: Afrikaanse romantiese fiksie, Afrikaanse romanzas, Ida Bester, Lapa, Magdaleen Walters, Om voor te begin, Romanzablog, Sê ja, Sigeunerman, Skoonma speel Kupido, The Holland, Wilreza Smit-Theron